Document ID: 31996D0082

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιανουαρίου 1996 για την τροποποίηση των αποφάσεων 93/196/ΕΟΚ και 93/197/ΕΟΚ σχετικά με τα υγειονομικά πιστοποιητικά που απαιτούνται για την εισαγωγή ιπποειδών προς σφαγή, εγγεγραμμένων ιπποειδών και ιπποειδών για αναπαραγωγή και κρεατοπαραγωγή, όσον αφορά την πιροπλάσμωση (Κείμενο που παρουσιάζει ενδιαφέρον για τον ΕΟΧ) (96/82/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 15 και 16, Εκτιμώντας: ότι οι υγειονομικοί όροι και η υγειονομική πιστοποίηση που απαιτούνται για την εισαγωγή ιπποειδών προς σφαγή καθορίζονται με την απόφαση 93/196/ΕΟΚ της Επιτροπής (2) και για την εισαγωγή εγγεγραμμένων ιπποειδών και ιπποειδών για αναπαραγωγή και κρεατοπαραγωγή με την απόφαση 93/197/ΕΟΚ της Επιτροπής (3), όπως αμφότερες τροποποιήθηκαν με την απόφαση 96/81/ΕΚ (4). ότι η πιροπλάσμωση (B. equi και B. caballi) απαντάται σε ορισμένα κράτη μέλη της Ευρωπαϊκής Κοινότητας 7 ότι σε ορισμένα κράτη μέλη απαντώνται οροθετικά στην πιροπλάσμωση ιπποειδή 7 ότι, γι' αυτό το λόγο, τα αρνητικά αποτελέσματα ορολογικής δοκιμής, που απαιτούνται για την εισαγωγή ορισμένων κατηγοριών ιπποειδών από ορισμένες τρίτες χώρες, δεν ενδείκνυνται πλέον 7 ότι η θεραπεία των ιπποειδών για την εξάλειψη της μόλυνσης μπορεί να είναι επιβλαβής για τα ζώα 7 ότι, όμως, μετά τη θεραπεία, η βραχύχρονη οροαρνητικότητα στην απαιτούμενη ορολογική δοκιμή δεν αποκλείει τη μολυσματικότητα του φορέα 7 ότι οι ανωτέρω αναφερόμενες αποφάσεις πρέπει να τροποποιηθούν αναλόγως 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο παράρτημα ΙΙ τμήμα «ΙΙΙ. Υγειονομικές Πληροφορίες» σημείο ι) της απόφασης 93/196/ΕΟΚ, καταργείται η τέταρτη περίπτωση. Άρθρο 2 Στα πιστοποιητικά Δ και Ε του παραρτήματος ΙΙ τμήμα «ΙΙΙ. Υγειονομικές Πληροφορίες» σημείο ι) της απόφασης 93/197/ΕΟΚ, καταργείται η τέταρτη περίπτωση. Άρθρο 3 Η παρούσα απόφαση εφαρμόζεται από την 15η ημέρα μετά την κοινοποίησή της στα κράτη μέλη. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 12 Ιανουαρίου 1996.

Classification Labels:
105
2394

Label Descriptions:
{"105": "ΚΤΗΝΟΤΡΟΦΙΑ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 711
3489
5962
3156
2711
5877

EuroVoc IDs (Expanded): 711
3489
5962
3156
2711
5877

Dataset Source: meu

Split: train